Frydenlund (Bergen)

Frydenlund er et lyststed som tidligere lå i Frydenlundsveien 9, i 1882-1976 navn på en bratt bakke fra Sandviksveien opp til lyststedet FrydenlundBergen byleksikon - Frydenlundsveien (Må ikke forveksles med nåværende Frydenlundsvegen i Ytre Arna), på «Holmen» i den midtre delen av Sandviken i Bergen. Bygningen ble demontert og gjenreist på Gamle Bergen Museum 1949-1951.

Bygningen
Lyststedet ble oppført av kjøpmann Lorentz Holtermann (1768–1837) mellom 1797-1799. En tegning av Johan F. L. Dreier viser at dette var en enetasjes bygningen med valmtak og en midtark som har saltak med sterk svai. Tapetet i salen er dekorert med malte ranker og medaljonger av Johan Georg Müller (1771–1822). Opprinnelig var det en hage foran huset med geometrisk formete bed på begge sider av en vei som førte frem til hovedinngangen. Lyststedet Frydenlund ble modell for mange mindre hus i grendene i Sandviken.

Eiere
Fra 1832 hadde eiendommen ulike eiere. Kjøpmann Christian Joachim Mohn (1802–1894) eide huset fra 1849 og frem til kjøpmann Gerhard Stoltz overtok eiendommen i 1870. Stoltz satte i stand huset og tok det i bruk som helårsbolig. Dette medførte noen endringer, men planen i første etasje ble ikke endret, og bygningen beholdt sine opprinnelige detaljer. I 1947 solgte familien Stoltz grunnen til et byggeselskap. Huset, på tross av at det hadde blitt fredet i 1927, ble flyttet til Gamle Bergen Museum.

Litteratur
Bjerknes, Kristian: Gamle borgerhus i Bergen, Bergen 1961

 Referanser 

Eksterne lenker
 Bergen byleksikon på nett, om Frydenlund (lyststed)
 Arkitekt Egil Øfstegaards oppmålingstegning av hovedfasade, 1943
 Tegning av huset med opprinnelig plassering
 Tegning av huset
 Om huset
 Kunsthistorie.com: Interiørbilder fra huset på Gamle Bergen Museum


Kategori:Gamle Bergen Museum
Kategori:Lyststeder i Bergen
Kategori:Fredete byggverk i Vestland
Kategori:Kulturminner i Bergen
Kategori:Bergens historie
Kategori:Bergenhus
Kategori:Sandviken i Bergen
Kategori:Ytre Sandviken